Source: http://www.epi.sk/zz/1990-1
Timestamp: 2019-07-21 15:09:02+00:00

Document:
1/1990 Zb. Nariadenie vlády Československej socialistickej republiky o povinnej úložke pri začínaní stavieb v r... | Aktuálne znenie
Hľadaj v 1/1990 ×
1/1990 Zb.
Nariadenie vlády č. 1/1990 Zb.Nariadenie vlády Československej socialistickej republiky o povinnej úložke pri začínaní stavieb v roku 1990
(v znení č. 407/1990 Zb.)
Platnosť od 08.01.1990 do31.12.1990
Účinnosť od 11.10.1990 do31.12.1990
Aktuálne znenie 11.10.1990 - 31.12.1990
zo 4. januára 1990
o povinnej úložke pri začínaní stavieb v roku 1990
Na usmerňovanie rozostavanosti s cieľom zamedziť nežiadúcim inflačným tendenciám vláda Československej socialistickej republiky na základe § 32 ods. 2 a na vykonanie § 28 ods. 2 zákona č. 67/1989 Zb. o národohospodárskom plánovaní a na vykonanie § 62 ods. 4 zákona č. 50/1976 Zb. o územnom plánovaní a stavebnom poriadku (stavebný zákon) ustanovuje:
(1) Socialistická organizácia (ďalej len „organizácia“), ktorá má vydané stavebné povolenie na začatie stavby, nemôže túto stavbu začať v roku 1990, pokiaľ nemá dostatočné finančné zdroje vo fonde rozvoja a dostatočné finančné prostriedky nezložila na osobitný účet účelovo určený pre túto stavbu v banke alebo sporiteľni.
(2) Stavebné povolenie nemožno organizácii vydať na stavbu zamýšľanú na začatie v roku 1990, pokiaľ organizácia nemá dostatočné finančné zdroje vo fonde rozvoja a nepreukáže pri stavebnom konaní o vydaní stavebného povolenia výpisom od banky alebo sporiteľne, že dostatočné finančné prostriedky zložila na osobitný účet účelovo určený pre túto stavbu v banke alebo sporiteľni.
(1) Dostatočnými finančnými zdrojmi a dostatočnými finančnými prostriedkami podľa § 1 sa rozumie
a) pri investíciách do 5 mil. Kčs rozpočtových nákladov 50 % rozpočtových nákladov;
b) pri investíciách nad 5 mil. Kčs rozpočtových nákladov 2,5 mil. Kčs a 25 % zo sumy, o ktorú rozpočtové náklady presahujú 5 mil. Kčs, maximálne však 100 mil. Kčs;
c) pri investíciách, pre ktoré bola schválená dotácia zo štátneho rozpočtu alebo dohodnutý úver s bankou alebo sporiteľnou, sa pri výpočte dostatočných finančných zdrojov podľa písmen a) a b) znižuje základ pre ich výpočet o určenú dotáciu a výšku dohodnutého úveru.
(2) Rozpočtovými nákladmi podľa odseku 1 sa rozumejú náklady uvedené v hlave II až IX súhrnného rozpočtu stavby.1)
Účelovo zložené peňažné prostriedky podľa § 1 môže organizácia použiť iba na financovanie stavby, pre ktorú ich účelovo zložila.
Ustanovenie § 1 sa nevzťahuje na stavby
a) do 500 tis. Kčs rozpočtových nákladov (§ 2 ods. 2),
b) v rozpočtových a príspevkových organizáciách.
c) menovite uvedené v prílohe C III/16 štátneho plánu Českej a Slovenskej Federatívnej Republiky pre rok 1990 – Program ekologických investícií.
(1) Pokiaľ príslušné ústredné orgány štátnej správy a národné výbory v rámci svojej kontrolnej činnosti2) zistia, že organizácia pri začatí stavby v roku 1990 nesplnila podmienky podľa § 1 a 3, navrhnú uloženie hospodárskej pokuty pre nesplnenie alebo nedodržanie záväzného výstupu štátneho plánu.3)
(2) Postup pri ukladaní hospodárskych pokút podľa odseku 1, ako aj ich výška sa spravuje Hospodárskym zákonníkom.4)
Toto nariadenie nadobúda účinnosť 10. januárom 1990.
1) § 45 ods. 1 vyhlášky Štátnej komisie pre vedeckotechnický a investičný rozvoj č. 5/1987 Zb. o dokumentácii stavieb.
2) § 28 ods. 2 zákona č. 67/1989 o národohospodárskom plánovaní.
3) § 30 ods.1 písm. b) zákona č. 67/1989 Zb.
4) § 384b Hospodárskeho zákonníka č. 109/1964 Zb. v znení neskorších predpisov (úplné znenie č. 80/1989 Zb.).

References: § 32
 § 28
 § 62
 § 1
 § 1
 § 1
 § 1
 § 45
 § 28
 § 30
 § 384